《句》
唐代·孟宾于

远树连沙静，闲舟入浦迟。（《夏日曲江》）

帘垂群吏散，苔长讼庭闲。（赠徐明府，并《诗中旨格》）

去年曾折处，今日又垂条。（《柳》以下《吟窗杂录》）

早知落处随疏雨，悔得开时顺暖风。（《落花》）

千家帘幕春空在，几处楼台月自明。（《落花》）

腊雪化为流水去，春风吹出好山来。（《雪霁》）

昔日声尘喧洛下，近年诗句满江南。（《寄李昉》）

匝地人家凭槛见，远山秋色卷帘看。（《永州法华寺高轩》，

《诗话总龟》）

蟾宫空手下，泽国更谁来。

水国二亲应探榜，龙门三月又伤春。

仙鸟却回空说梦，清朝未达自嫌身。

失意从他桃李春，嵩阳经过歇行尘。

云僧不见城中事，问是今年第几人。

因逢日者教重应，忍被云僧劝却归。（宾于应举，

卜于华山神。一年乞一珓，凡六掷而得吉兆。后果验，

每年下第有诗。《郡阁雅谈》）

作者简介：孟宾于，字国仪，号玉峰叟（《江南野录》卷八），连州（今属广东）人。后晋天福九年（九四四）进士（王禹称《孟水部诗集序》）。曾受孟氏辟，为零陵从事。南唐时，授丰城簿，迁淦阳令。宋太宗太平兴国中，归老连上（《诗话总龟》前集卷五引《雅言系述》）。年八十三卒。有《金鳖集》，已佚。《南唐书》卷二三有传。